b"\n_START_ARTICLE_\nCollegium Vocale Gent\n_START_PARAGRAPH_\nCollegium Vocale Gent tai Collegium Vocale de Gand on barokin vokaalimusiikin esitt\xc3\xa4miseen erikoistunut belgialainen kuoro, jonka perusti Philippe Herreweghe vuonna 1970. Ryhm\xc3\xa4 nousi maailmanmaineeseen 1980-luvun aikana. Ryhm\xc3\xa4 on tehnyt yli 65 levytyst\xc3\xa4 p\xc3\xa4\xc3\xa4asiassa Harmonia Mundi ja Virgin Classics -levymerkeille._NEWLINE_T\xc3\xa4m\xc3\xa4 kuoromuodostelma oli ensimm\xc3\xa4inen, joka 1970-luvulla aloitti toteuttamaan uudenlaista tapaa esitt\xc3\xa4\xc3\xa4 barokkimusiikkia. n\xc3\xa4in se her\xc3\xa4tti hyvin nopeasti suurten orkesterinjohtajien mielenkiinnon, t\xc3\xa4llaisia kapellimestareita olivat esimerkiksi Gustav Leonhardt, Nikolaus Harnoncourt sek\xc3\xa4 Ton Koopman._NEWLINE_Musiikillisesti kuoron ohjelmisto ei kuitenkaan suinkaan rajoitu ainoastaan barokkimusiikin esitt\xc3\xa4miseen, sill\xc3\xa4 se on l\xc3\xb6yt\xc3\xa4nyt ohjelmistoonsa my\xc3\xb6s renessanssimusiikin teoksia, mutta tulkitsee my\xc3\xb6s runsaasti romanttista ja jopa nykymusiikkiakin. Collegium Vocale Gent on eritoten tunnettu pohjoissaksalaisten barokkis\xc3\xa4velt\xc3\xa4jien teosten esitt\xc3\xa4j\xc3\xa4n\xc3\xa4, heihin lukeutuu tietenkin my\xc3\xb6s Bach._NEWLINE_Orchestre du Collegium Vocale Gent liittyi vuonna 1989 osaksi kuoroa._NEWLINE_Kuoron muodostama yhteis\xc3\xb6 on tehnyt yli 60 \xc3\xa4\xc3\xa4nitett\xc3\xa4 joko Orchestre du Collegium Vocale Gentin tai Orchestre des Champs \xc3\x89lys\xc3\xa9es'n kanssa. Usein kuoroa on avustanut belgialainen kuoro La Chapelle Royale tai jotkut muut musiikkiyhteis\xc3\xb6t."